ΓΡΑΠΤΗ ΕΡΩΤΗΣΗ E-2450/01

υποβολή: Erik Meijer (GUE/NGL) προς την Επιτροπή

(11 Σεπτεμβρίου 2001)

Θέμα: Διαφορετικές ερμηνείες σχετικά με αδικαιολόγητες δαπάνες και απρόβλεπτη αξίωση επιστροφής χρημάτων του ολλανδικού ΕΚΤ

1. Μπορεί η Επιτροπή, έχονταςπόψη τη διάσταση απόψεων μεταξύ της ολλανδικής κυβέρνησης και της ιδίας σχετικά με την αξίωση επιστροφής 447 εκατομμυρίων φιορινιών (περίπου 200 εκατομμύρια ευρώ) από τις επιδοτήσεις που είχαν χορηγηθεί στις Κάτω Χώρες κατά την περίοδο 1994-1996 στο πλαίσιο του Ευρωπαϊκού Κοινωνικού Ταμείου, να αναφέρει εάν οι κανόνες σχετικά με τη διάθεση των πόρων του ΕΚΤ θα πρέπει να ερμηνευθούν κατά τέτοιον τρόπο ώστε το δικαιούχο κράτος μέλος να φέρει την τελική ευθύνη για τον έλεγχο και την ορθή διάθεση·

2. Εάν η τελική ευθύνη ανήκει στην κυβέρνηση του ενεχομένου κράτους μέλους, σημαίνει τούτο κατά την Επιτροπή ότι το εν λόγω κράτος απαλλάσσεται από τηνποχρέωση επιστροφής των χρημάτων εφόσον κρίνει ότι η διάθεσή τους πραγματοποιήθηκε σύμφωνα με τους ισχύοντες κανόνες ήπάρχει πάντα η δυνατότητα να αναλάβει η Επιτροπή την τελική ευθύνη και να μπορεί μετά από την πάροδο ετών να απαιτήσει την επιστροφή χρημάτων που κατά την κρίση της ενεχόμενης κυβέρνησης διατέθηκαν σωστά·

3. Ποια μέτρα θα μπορούσαν να ληφθούν ώστε σε ένα όσο το δυνατόν πιο πρώιμο στάδιο και το αργότερο δώδεκα μήνες μετά από την πάροδο της χρήσης κατά την οποία πραγματοποιήθηκαν οι δαπάνες, να επιτυγχάνεται συμφωνία μεταξύ της Επιτροπής και της κυβέρνησης του ενεχομένου κράτους μέλους σχετικά με μια ορθή διάθεση των πόρων του ΕΚΤ, κατά τρόπον ώστε να μην μπορεί η Επιτροπή να απαιτεί την επιστροφή χρημάτων που έχουν κριθεί οριστικά από το ενεχόμενο κράτος μέλος ή από οικεία ανεξάρτητα όργανα ως διατεθέντα ορθώς και σύμφωνα με τους κανόνες·

4. Έχονταςπόψη το γεγονός ότι τα κράτη μέλη θεωρούν τα χρήματα του ΕΚΤ μάλλον ως ένα ελεύθερα διαθέσιμο χώρο εντός του τομέα για τον οποίο χορηγήθηκαν, είναι διατεθειμένη η Επιτροπή να προβεί σε μια αυστηρότερη περιγραφή των ευθυνών για παρόμοιους δημοσιονομικούς πόρους, καθιστώντας σαφές για τον καθένα εάν πρόκειται για χρήματα για τη διάθεση των οποίων την τελική ευθύνη φέρει το ενεχόμενο κράτος μέλος ή αποκλειστικά και μόνο για χρήματα για τα οποία η Ευρωπαϊκή Ένωση φέρει την τελική ευθύνη και συνεπώς αναλαμβάνει τον έλεγχο της διάθεσης και της λογιστικής καταχώρησης·

Απάντηση της κας Διαμαντοπούλου εξ ονόματος της Επιτροπής

(17 Οκτωβρίου 2001)

Σύμφωνα με το άρθρο 23, τμήμα 1, του κανονισμού του Συμβουλίου (ΕΟΚ) αριθ. 4253/88(1) το κράτος μέλος, είναι, σε πρώτο βαθμό,πεύθυνο για την ορθή χρήση των επιδοτήσεων των Διαρθρωτικών Ταμείων.

2. Η Επιτροπή, με την τελική της αρμοδιότητα, έχει πάντοτε τη δυνατότητα να στραφεί κατά του κράτους μέλους εφόσον προκύπτουν αποδείξεις ότι δεν έγινε ορθή χρήση των χρημάτων. Εάν αποδειχθεί ότι δεν έγινε ορθή χρήση των χρημάτων πρέπει να γίνει μια χρηματική διόρθωση η οποία θα έχει ως αποτέλεσμα την επιστροφή των αχρεωστήτων.

3. Η Επιτροπή πρέπει να είναι σε θέση να απαιτήσει τα χρήματα στη διάρκεια και μετά το πέρας της περιόδου προγραμματισμού εάν προκύψουν αποδείξεις για το ότι δεν έγινε ορθή χρήση των χρημάτων. Για την περίοδο 2000-2006 το σύστημα πληρωμής έχει αλλάξει ουσιαστικά. Δεν καταβάλλονται πλέον προκαταβολές εκ μέρους της Επιτροπής προς τα κράτη μέλη εκτός από ένα 7 % ενός ποσού κατ' αποκοπή που καταβάλλεται κατά την έναρξη της περιόδου. Η Επιτροπή καλύπτει μόνον το πραγματικό κόστος αφού αυτό έχει πραγματοποιηθεί και βεβαιωθεί από το κράτος μέλος. Αυτή η νέα δέσμη κανόνων θα επιτρέψει την αποφυγή κάθε επιστροφής αχρεωστήτων.

4. Ο κανονισμός των Διαρθρωτικών Ταμείων(2), που συζητήθηκε και εγκρίθηκε από τα κράτη μέλη είναι σαφής σχετικά με τις αρμοδιότητες του κράτους μέλους και της Επιτροπής. Το χρηματικό ποσό που χορηγείται σύμφωνα με τον κανονισμό των Διαρθρωτικών Ταμείων προορίζεται αποκλειστικά για τους στόχους που καθορίζονται στους κανονισμούς των Διαρθρωτικών Ταμείων και στα έγγραφα προγραμματισμού.

(1) Κανονισμός του Συμβουλίου (ΕΟΚ) αριθ. 4253/88 της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά τον συντονισμό των παρεμβάσεων των διαφόρων Διαρθρωτικών Ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφισταμένων χρηματοδοτικών οργάνων, ΕΕ L 374 της 31.12.1988.

(2) Κανονισμός του Συμβουλίου (ΕΚ) 1260/1999 της 21 Ιουνίου 1999 περί γενικών διατάξεων για τα Διαρθρωτικά Ταμεία, ΕΕ L 161 της 26.6.1999.